Alegzandra/wili-2018-roplus huggingface dataset:
1959-тӥ арын со литературае сюрес лёгиз, «Азьлане сюрес» книгазэ поттыса. Отысь очеркъёсын 1953—59-тӥ аръёсы Пичи Пурга ёросысь «Молния» колхозын югдуръёс сярысь гожтэмын. Писатель со вакытысь гурт калыклэн улэм-вылэмезлы бадӟым саклык висъя, геройёсызлэсь рос-прос, ӝутскем мылкыдын тыршемзэс, юн сямо луэмзэс тужгес но пусъе. Ю-нянь будэтӥсьлы, пудо вордон удысын тыршисьлы со аръёсы капчи ой вал. Колхозын трудодень понна гинэ ужазы, соин ик гурт калык каръёсы, леспромхозъёсы кошконо луылӥз. Но Семён Самсоновлэн гуртоосыз со секыт вакытьёсты чидазы, колхоззэс утьыны сюлмаськизы. Соин ик очеркъёс адямилэн кужымезлы, быгатонлыкезлы, азьланьын ӟеч улонлы осконэн тырмемын. Кыкетӥ книгаез 1961-тӥ арын потӥз — «Льӧмпу сяськая». Отчы ньыль веросъёсыз но укмыс очеркъёсыз пыремын. Таяз ини пӧртэм кивалтӥсьёслы бадӟымгес саклык висъямын. Геройёсыз — азьветлӥсьёс. Соос ужась калыклэсь куронъёссэ ӟеч тодо но соос понна сюлмасько. Писательлэн одӥг героез но коллективлэн кыӵе ке малпанъёсызлы, ужъёсызлы пумит уг кариськы, кунлэсь но куронъёссэ умой тодэ. Со янгышасьтэм, шуг-секытъёслэсь кышкасьтэм геройёсты возьматыны тырше.

Populus heterophylla (лат. Populus heterophylla ) – Salicaceae семьяысь шунды пуксён пал Америкалэн Огазеяськем Штатъёсаз но Канадаын будӥсь тополь.

"Ми кырӟаськом, гур эстӥмы, нянь котӥмы, тӧдьы ӝӧккышет валимы но ас нылпиосты гуртэ витиськом шуыса. Но вераськом, нылпиосмы гуртэ вуылӥзы шуыса, шулдыръяськом но эктом".

1962 аре Поль Мориалэн крезьгурез «Chariot» (гожтэмын Франк Пурселен и Раймонд Лефеврен ӵош) Европаысь «Евровидение» фестивальын гран-при басьтыны быгатӥз. 1963 аре нош со туж яратоно луиз США-ын улӥсьёс пӧлын (солы гожтэмын вал англи текст но сётэмын англи ним — «I will follow him»). 1965 аре Мориа кылдытэ «Сиосын шудон бадӟым орекстрзэ».

Воршу́д («вордыны» но «шуд» кылъёслэсь пӧрмемын) — удмурт мифологиын лул диньатай утись аслэсьтыз чыжы-выжыоссэ. Воршудлэсь куро вал енатэм, юрттэт ужъёсын. Озьы ик малпало вал воршуд быгатэ адями вылэ висён лэзьыны интэмамез сое понна.

Гадь вылазы дэрем улэ кышноос лякиётупатэм басма вандэт (диал.:мурашет, кыкрак) поно вал, нош вылаз камзол* улэ - чеберъяса лэсьтэм гадькотыртэм (муресазь). Со ньыль сэрего (улӥ палыз конгыро*), укоен кыскемын. Та гадькотыртэмъёссэ нылмурт бызён азяз дася вал, юрттылӥзы солы матысь ӵыжы-выжыосыз. Пирдан сандыказ бызёно ныллэн соос трос гинэ люкасько вылэм, угось сюанысен кузьмаськон арбериос пӧлысь нылкышноос таоосэ тужгес дуноен лыдъяллязы. Воргоронъёслы ӵемгес тамак пуйы кузьмаллям.

Карын ог 1,5 миллион адями улэ, улӥсьёслэн лыдзыя Германиысь каръёс пӧлын Мюнхен куинетӥ интыын сылэ. Карын Баварилэн правительствоез, Вылӥ Бавария округлэн правительствоез, озьы ик Мюнхен кар округлэн правительствоез интыяськемын.

Но удмурт учкисьлэн сюлэмаз юнгес кылиз «Чипчирган». Анкудинова та ансамбльлэн чеберлыкъя кивалтӥсез дыръя кырӟаны-эктыны быгатэмзэс трос пол возьматъяллязы кунсьӧрысь калыкъёслы.

Интыяськемын Удмуртилэн лымшор-шундыпуксён палаз, Ижен вискыз — 93 иськем. Можга пыр ортче Горький чугун сюрес, озьы ик Муское нуись федеральной сюрес. Можга город пыр ортче Сюга шур — со Вало шурлэн вайяськемез.
Нырысетӥ дунневыл ож кутскем бере крепость утиськыны дасяськиз, но уйин 1915-тӥ арын нырысетӥ (13-тӥ) августэ, чигнамлы луыса, со ӟуч войскоосын кельтэмын но кӧня ке пуштытъямын вал. 1918-тӥ арын 3-тӥ мартэ Цитадельын Брест огкыл гожтэмын вал. 1918-тӥ ар пумозь крепость немецъёс киын вал, нош собере полякъёслы выжиз. 1920-тӥ арын сое киултӥз Горд Армия, но бӧрысь Рига огкылъя со выжиз II Речь Посполитаялы.

Пичи Пурга черкогуртлэн нимыз кылдэмын вашкала удмуртъёслэн Пурга воршуд нимзылэсь. Пурга черк усьтӥськиз 1859-тӥ арын, но сое йылозяз-пумозяз ӝутон йылпумъяськиз ай вуонояз 1860-тӥ арын. Со аре ик 12-тӥ толсуре черк освятить каремын но Михаил Архистратиглы сӥземын. Дыр ортчемъя Пичи Пургаысь пу черк куашкан калэ вуиз, 1902-тӥ арын со интые ӝутэмын вал излэсь черк. Таиз бакель каремын 1902-тӥ арын 3-тӥ январе.

бурпалась — Ольховка, Буть, Соснова, Чёрная, Нерестовка, Кызылка, Вахринка, Лып, Кивара, Бадӟым Кивара, Осиновка, Сидоровка, Идӟи, Пичи Вотка, Перевозная шуръёс.

1939-тӥ арын 14-тӥ сентябре немец войскоос турттӥзы басьтыны городэз но крепостез, но соослэн ӧз пормы. Со нуналэ ик немец артиллерия но авиация крепостез пуштытъяны кутскизы. Вуоно ӵукнаяз, секыт ожмаськонъёс бере, немецъёс киултӥзы городлэсь бадӟым люкетсэ. Брестэз утисьёс чигназы крепосте. 16-тӥ сентябре ӵукна тушмонъёс крепость вылэ мерскизы, но басьтыны сое ӧз быгатэ. Уйин 17-тӥ сентябре сӧсырмем Плисовский крепостез кельтон но, Бугез потыса, лымшоре кошкон сярысь приказ сётӥз. Войскоос выжизы йӧтылымтэ выжетӥ Терасполь укрепление, отысен - Терасполе.

Дидимоплексис (лат. Didymoplexis) – Орхидной будосъёс (Orchidaceae) семьяысь Азилэн но Австралилэн сяськаё будос. Дуннеын тодмо ог 17 яке 28 пӧртэм.

Куншетлэн стандартной быдӟалаез — 2020 1500 мм вылэ. Куншет вылын суредамын кӧня ке пӧртэм ширинаен вертикальной гож: лыз, ӵуж, вож но горд. Вань эшшо горд-лыз котырес гож.

Овидий вордиськиз 20 мартэ 43 арын до н.э. Сульмон карын. Атаез солэн вылэм бай, соин ик вань нылпиосыз басьтӥзы умой образование. Школаын дышетскыкуз ик Овидий шодиз аслэсьтыз кылбур гожъян мылкыдзэ. Анай-атаезлэн мылкыд каремезъя вазь кышнояське. Но кема ӵош улыны уг кылды, люкисько. Кыкетӥ кышноеныз озьы ик кема уг уло ӵош. Куиньметӥ кышноеныз гинэ, кудӥзлэн вал нырысетӥ картэзлэсь нылыз, соос уло кема но шудо. Аслаз нылпиосыз Овидийлэн ой вал. Тямысэтӥ аре Август валантэм причинаосъя ыстэ Овидиез Томы каре ссылкае, кытын со укмысэтӥ араз улонысь кошке.

2000—2001 аръёсы потӥзы «Эбга» но «Вож выж» книгаосыз. 2005 аре вань дуннеысь писательёслэсь «ПЕН-клуб» нимо огазеяськонзылэсь «Удмурт ПЕН-клуб» ёзнэтсэ кылдытӥз.

Кышномуртъёслэн дӥсьсы пӧлын валтӥсь инты басьтэ дэрем. Сое висъяло вал вурем материалэзлэн буёл тусызъя но пужъятэмезъя. Кылсярысь, кечато дэралэсь ке вуремын, дэремзэс "шакмако" шуо, дэра бичаса куэмын ке, - "чептарь"* но мукет. Пужыё куэмлэсь вуремзэ сюанлы каро вылэм. Дэремзэс одӥг дэра вандэтлэсь вуро, ӝутэм сюбег сиресэн. Гадь кыретэз пырак. Паськытэз кильымез (диал.: сӧзы) 50 см пасьта луэ, со кус улланьтӥ ик тупатӥське. Вылӥетӥзгес дуно басмалэсь (яркыт буё кашамирлэсь) эшшо кык кильымъёс пуктӥсько на.
Город люкемын сизьым административной ёрослы: Верх-Исетской, Железнодорожной, Орджоникидзевской, Кировской, Чкаловской, Ленинской. Катьырнакарлэн исторической люкетэз люкемын вань ёросъёс куспын – соин со мукет городъёслэсь висъяське.

Кубыз нимлэн этимологиез тюрк: кылсярысь, казахъёс асьсэлэсь одӥг пулэсь вӧлэм скрипказэс комуз, кобуз кылъёсын пусъё, крашиньёс ымкрезез (варганэз) кубыз шуо. Со ик кыл мукет калыкъёсын но асэстэмын: поръёс скрипказэс ия-ковыж шуо, мадьяръёслэн нош koboz кылзы ньыль яке тямыс езо крезьгуро инструментэз возьматэ.

1964-тӥ арысен 2001-тӥ арозь фонд 536,7 миллион евро пӧртэм проектъёсыз улонэ пыӵатонлы висъяз. Али тужгес азинтӥськись но кулэен лыдъяськись проектъёс пӧлы фонд пыртэ сыӵеоссэ, кудъёсызлэн валтӥсь ужпумъёсыз немец кылэз палэнын вӧлмытонлы сӥземын луо. Со пыр уно немец студентъёс дуннеын анай кылзыя ассистентъёс луыса тыршо, соос понна нимысьтыз дышетсконъёс, семинаръёс радъясько, вань нимысьтыз методикалы дышетскон программаоссы но - Сӥзьыл но Тулыс академиос.

Удмурт кун университе́т (вылӥ дышетсконни) (УдГУ, азьло Удмурт кун педагогической институт, ӟуч сямен Удмуртский государственный университет) 1931 арын кылдытэмын вал (1972 арозь Удмурт кун педагогия институт шуыса нимаськиз).

Ёросысь 6 сюрслэсь ятыр воргоронъёс 1941-тӥ арын кошкизы Быдӟым оже. Тылож бусыосысь ӧз берытскы котькуд кыкетӥез пиосмурт. Ёрос данъяське ожын Совето Союзлэн Героез ним басьтэм аспал муртъёсыныз. Л. В. Рыковлэн но А. Е. Ярославцевлэн нимъёссы сётэмын Дэбес черкогуртысь ульчаослы.

1992-тӥ арысен кивалтэ УдГУ-ысь лингвистикая лабораториен. Кема дыр ӵоже люкам материалъёссэ радъяны кутске Удмурт кылья Диалектической Атласэ.

Валентина Николаевна Ворончихина — Россия Федерациысь сӥё-дано врач. Валентина Николаевна трос аръёс ӵоже ужа ини Дэбес ёрос эмъяськонниын врач-оториноларинголог луыса. Пельды, нырды яке ньылонды висе ке, вазиське со доры. Лякыт сямо, ӟеч мылкыдо нылкышно котьку тӥледлы юрттоз.

Пыдкук. Ветлӥзы кутъёсын; удмурт кутлэн калъёсыз пужыё луо. Юон дыре воштӥськыны кутчало вылэм котӥ, мӧйы кышноос – бигер колоша. Гужем пыдазы дӥсяло вал мертчан шортлэсь, толалтэ – ыж гонлэсь керттэм чуглэс но пыдныр.

Конгресслэн «Декларацияз» (1992) «Дуннеысь финн-угор калыкъёслэн конгрессы финн-угор но самоди калыкъёслэн представитель органзы луэ» шуыса гожтэмын ке но, солэн зэмос статусэз — огшоры общественной форумлэн кадь ик.

Логинов, Аркадий Петрович – Совето Союзлэн Героез. Быдӟым Отечественной войнаын сэзь ожмаськемез понна Ленин, Горд Знамя, Александр Невский но 2-тӥ степенё Отечественной война орденъёсын пусъемын.

Шундыпуксён Буг кутске Подольск вырйылысен, Шундыпуксён Украинаын. Нырысь шундыпуксён пала бызе, собере уйпала коже. Бызе Брест возтӥ, собере Подляшь кузя, Варшаваысен, Вислае усёнэзлэсь кыдёкын ик ӧвӧл, Буг Нареве усе.

Алгази (латин нимыз Oenanthe oenanthe) – туж чырткем тылобурдо, солэсь ноку но тэк пукемзэ уд адӟы: я музъем вылтӥ тэтча, я омыретӥ нымы-кибыос сьӧры уйылӥське. Асьме пала со вуэ куарпотон толэзьлэн кутсконаз, шуныт палъёсы августэ кошке.
Picea neoveitchii (лат. Picea neoveitchii) – Pinaceae семьяысь уйпал — шунды пуксён пал Китайын будӥсь кыз. Ӝуждалаез ог 15 м, модослэн диаметрез 50 см.

1930 арозь Сарапул Урал улосэ пыре (Сарапул округ), 1939 арозь со Киров улосэ пыре (Сарапул ёрос), нош собере Сарапул ёрос Удмуртиен огезеямын вал.

Замок пуктэмын вылэм кӧльылэсь но кирпичлэсь луо гурезьын, со котыртӥ бызиллям Лидея но Каменка шуръёс, уйпалаз 20 метръем бадӟым гу гудэмын вылэм. Со гу 2 шуръёсыз герӟам, нош замокез карлэсь люкем. Бергес (XVI—XVII дауръёсы, вылды) вӧзаз ты но лэсьтӥллям на.

Ижкарысь нырысетӥ троллейбус сюрес 6 шуркынмонэ 1968 арын усьтэмын вал, маршрут ортчиз Ижлэн центрысеныз Школьной урамозь («Индустри ёрос администраци» дугдылонни али). Нырысетӥ троллейбусъёс луизы ЗиУ-5, бергес ЗиУ-9 соосты воштӥзы. 1986 арын кыкетӥ троллейбус парк усьтӥськиз но тупала выль маршрутъёс кылдӥзы — 9-тӥ но 10-тӥ.

Вормон нунал луэ праздник но ужантэм нунал СНГ-лэн вань территорияз: Азербайджанын, Армениын, Беларусьын, Казахстанын, Киргизиын, Молдавиын, Россиын, Таджикистанын, Туркмениын, Узбекистанын, Украинаын, озьы ик Грузиын.

Ӟатча (ӟуч Варзи-Ятчи) — Алнаш ёросысь, «Ӟатча» муниципал кылдытэтысь черкогурт, интысьякемын 92 иськемын Ижкарлэсь, 55 иськемын Огырчилэсь но 22 иськемын Алнашлэсь. Татарстанлы матын. Улӥсьёсыз ог 2100 адями лыдъяське. Черкогуртын 1889-тӥ арысен санаторий вань.

Шундыпуксён Буг (укр. За́хідний Буг, бел. Захо́дні Буг, пол. Bug) — Шундыӝужан Европаысь шур, бызе Украинатӥ, Польшатӥ но Белорусситӥ. Кузьдалаез — 772 иськем, бассейнэзлэн площадез — 73 470 км².

Балезиноын вань 5 школазы, 48 номеро ПТУ-зы, кинотеатрзы, нылпи юртсы, библиотеказы, шаертодонъя музейзы. Черкогуртын йӧн-йӧн сыло историысь 5 памятникъёс.

XX даурлэн кутсконаз тросгес кулэ луись материал камасин кыл но кылосъя бичаз финн кылчи К. Доннер. 1960-1970 аръёсы соку улэп кыл нулдӥсьёсын, кудъёсыз пӧлысь берпуметӥез (Клавдия Захаровна Плотникова) кулӥз 94 аресаз 1989 арын, ужаз эстон кылчи Аго Кюннап.

1993—1995 аръёсы «Удмуртия» нимо кун телерадиоканалын режиссёр луыса тыршиз. «Ижевск вечерний» передача бордын ужаз. Р. Валишинлэн «Укное учко тылсиос» веросэзъя телеспектакль но М. Петровлэн «Италмас» поэмаезъя кык люкетъем телевизионной фильм бордын пыр-поч ужаз.

Огазеяськон ужа таӵе юанъёс бордын: дышетон удысын дискриминациен герӟаськем шуг-секытъёс; национальной лулчеберетъёсыз дышетон но национальной кадръёсты дасян; социальной тодосъёслэн, геологилэн, океанографилэн, биосфералэн шуг-секытъёссы. ЮНЕСКО тужгес эскерыса возе Африкаез но гендер ласянь огкадь луэмез.

31-тӥ коньывуонэ (октябре) 1918-тӥ арын Трофим Борисов кивалтэм улсын «Гудыри» иворбамлэн (газетлэн) нырысетӥ номерез потӥз. Нош 1919-тӥ арын Сарапул карын со радъяз Вань удмурт крестьянъёслэсь съездзэс. Отысен ик калык сое бырйиз комиссаре — Центральной комиссариатысь удмуртъёсын герӟаськем ужпумъёсты сэрттӥсе-пертчисе. Но яркыт малпанъёссэ быдэстыса уг вутты — 1922-тӥ арын сое янгыше уськыто сепаратизм мылкыдъёсыз понна. 1923-тӥ арын Борисовез партиысь но, ужысьтыз но улляло. 1928-тӥ арын Трофим Борисовез вить арлы пытсэт сьӧры — Сыктывкаре — келяло.
XVII дауре камасинъёс вал ог 500 пала. XVIII—XIX дауръёсы люкисько вал кык валтӥсь группаослы: таёжной камасинъёс, кудъёсыз пӧйшурало, пужей вӧзё но чорыгало вал, но кырал камасинецъёслы, тросгес кашинец нимын тодмоослы, кудъёсыз пудо но вал вордо, музъеме мерттӥсько-бичасько, пӧйшурало но тюрк-качин кылын верасько вал.

Ныл дӥськут XIX даурлэн пумаз – XX даурлэн кутсконаз кышномурт дӥськутлэсь туж ик уг висъяськы вылэм. Дэремзылэн азьыз но тыбырыз пельпум ултӥ шымыръяса (кокеткаен) вуремын, саес дуръёсыз пуктыса тупатэмын.

1791-тӥ арозь та черкогурт Кузон епархилэн бур улаз лыдъяськылӥз. Нош 1791-тӥ арын выжиз Ватка епархие. 1796-тӥ арын, Алабуго уездысь волостьёсты люкылыку, кылдӥз Асаново волость. Бӧрысь кылдӥз Алнаш волость, шорсюлмыз - Алнаш черкогурт.

РСФСР-ысь удмуртъёслэн ужъёссыя Наркомнацэзлэн комиссарез, РКП(б)-лэн ЦК-езлэн агитацияя но пропагандая Вотской бюроезлэн тӧроез (1919-20-тӥ аръёсы), ВАО-лэн револиционной комитетэзлэн тӧроез (1921-ти арын), Вотской областной исполнительной комитетлэн тӧроез (1921-25-тӥ аръёсы), РСФСР-ысь Наркомпрослэн коллегиезлэн ёзчиез но ӧжыт лыдын калыкъёсты дышетонъя Кенешлэн тӧроез (1925-26-тӥ аръёсы), РСФСР-ысь социальной обеспечениея нарком (1926-37-тӥ аръёсы). СССР-ысь Кенешъёслэн I-VIII-тӥ ӧтчамъёсазы делегат (1922-36-тӥ аръёсы), РКП(б)-лэн X-тӥ (1921-тӥ арын), XIII-тӥ (1924-тӥ арын) ӧтчамъёсызлэн делегатэз, ВКП(б)-лэн XV-тӥ (1927-тӥ арын), XVI-тӥ (1930-тӥ арын), XVII-тӥ (1934-тӥ арын) ӧтчамъёсызлэн делегатэз, СССР-ысь ВЦИК-лэн (1926-37-тӥ аръёсы), ЦИК-лэн (1927-37-тӥ аръёсы) ёзчиез. «Социальной обеспечение» журналлэн редакторез (1926-37-тӥ аръёс ӵоже).

Волга-Уралысь калыкъёслэн духовной культураосазы (кылсярысь, мифологиын, этнографиын, музыкаын, литератураын) туж уно огъя интыос вань. Отысь калыкъёслэн кылъёс куспазы кемаласен ини люконтэм герӟет кылдэмын (куд-ог учёнойёс, кылсярысь, Габор Берецки но Евгений Хелимский, таӵе югдурез лыдэ басьтыса, Волга-Уралысь кылъёслэн союззы сярысь выль валатон юнматыны туртто).

Кутсконэз Шаркан ёросын, Вылӥ Кивары гуртлэсь 2 иськемын интыяськемын. Шур бызе Шаркан но Вотка ёросъёслэн музъемъёстӥзы. Усе Сивае. Кузьдалаез — 36 иськем.

Никола́й Ива́нович Носко́в (12 толшоре 1956, Гжатск) — Россиысь крезьгурчи, кырӟась, композитор. Ныль пол басьтӥз «Золотой граммофон» премия

1826-тӥ арын 4-тӥ куарусёнэ Пушкинэз Муское ачиз доры шӧдтэк шорысь Николай I ӧтиз. Но солэн сётэм эрикез кема ӧз кыстӥськы. 1828-тӥ арын Пушкинэз чаклан сярысь Кун Кенешлэн пуктэтэз потӥз. Со арын ик гожъяськись ас мылкыдызъя Кавказэ шонтӥз — отын солэн эшъёсыз служить каро вал.

Людмила Николаевна дас класс бере Казаньысь кун университетлэсь историяя факультетсэ йылпумъя. Собере ужаны кутске Историяя, кылъя но литературая Удмурт институтын.

Вуоно драматурлэн шӧдонэз но быгатонлыкез усьтӥськиз, театр институтын дышетскон вакытаз. 60-тӥ аръёслэн шоразы быдэстӥз «Шуныт зор» драмазэ. Сое пуктӥзы Удмурт театрлэн сцена вылаз. Со сяна, Егор Егорович 20 -лэсь трос пьеса гожтӥз на. Соос пӧлысь тужгес яркытъёсыз — «Тӧдьы юсь», «Портрет», «Мынам яратонэ татын», «Ошмес», «Насьток но Исьток». Драмаосаз ӵемгес ӝутэ гуртлы, вордскем музъемлы сӥзем темаосты.
Уйпал Осетия (осетин кылын Республикæ Цæгат Ирыстон — Алани) - Россия Федерациысь субъект. Пыре Уйпал кавказ федеральной округе. Кылдытэмын 7 пӧсьтолэзьэ 1924-тӥ арын. Шоркарез Владикавказ луэ. Бускельёсыз луо Кабардино-Балкария, Ставрополь шаер, Ингушетия, Чечня, Грузия, Лымшор пал Осетия.

Семён Прокопьевич Жуйков — удмурт кылтодосчи, доцент, удмурт но ӟуч кылъёслы дышетскон книгаослэн, удмурт-ӟуч но удмурт орфографияя нырысетӥ кыллюкамъёслэн, шонер гожъяськон индылэтъёслэн авторзы, Удмурт педагогияя институтысь удмурт кыл но литература кафедралэн нырысетӥ кивалтӥсез.

Аспирантураез йылпумъямез бере сое ужаны ыстӥллям соку гинэ кылдытэм Удмурт педагогия институтэ, удмурт кыл но литература кафедралы кивалтӥсь карыса. Огдыре ик со ужам на 1931-тӥ арын кылдытэм Удмурт наука-эскерон институтын (УдНИИ-ын) но. Удмуртиын 6 ар ужатозяз, со 47 тодос ужъёс, школаослы, педагогияя институтлы но техникумъёслы пӧртэм программаос но методика валэктӥсь книгаос (пособиос), учебникъёс гожтэм, удмурт-ӟуч но удмурт орфографияя кыллюкамъёс, шонер гожъяськон правилоос дасям но соосты печатласа поттэм, студентъёслэн юрттэменызы печатлам удмурт диалектологияя, этнографияс но Удмуртилэн экономикаезлы сӥзем картаос, трос пол потам тодосо экспедициосы.

Нефелафиппум (лат. Nephelaphyllum) – Орхидной будосъёс (Orchidaceae) семьяысь Азилэн (Индонезия, Малайзия но Филиппинъёс) сяськаё будос. Дуннеын тодмо ог 12 пӧртэм.

1929 арын Можга черкогуртын тылпу гомӟемен педтехникум выжтэмын вал Можга каре. Интыяськиз со выль чебер юртын. Быдӟым Отечественной ож аръёсы педтехникумлэн юртаз интыяськиз Москваысь эвакуировать карем пулемётной училище. Татын курсантъёс офицеръёс луыны дасяськизы. Нош вуоно дышетӥсьёс дышетскизы Можга карлэн мукет пӧртэм юртъёсаз. Война бырем бере, 1946 арын училище берен аслаз юртаз интыяське.

Намер (латин кылын Rubus saxatilis) – горд, чырс шӧмо, ческыт емыш. Будэ нюлэс кушъёсын, шундыё гурезь бамалъёсын. Сяськаосыз тӧдьыесь, векчиесь, емышъёсыз горд–гордэсь луо.

Венгриысь Наукая академиысь сотрудник, 360-лэсь ятыр ужъёслэн авторзы, та ужъёс пӧлын монографиос, статьяос, рецензиос, кылбугоръёс, венгер, манси, удмурт, бигер, осетин кылъёсъя но калыкъёслэн фольклорзылы но диалектологизылы сӥзем публикациос.

Ярын — 2 шор ёзо школа, Глазысь педагогикая техникумлэн ёзэз, дышетӥсьёсты дасянъя училище, 4 нылпи сад, спортъя но крезьгуръя школаос, нылпи творчествоя юрт, 2 библиотека. Пӧртэм учыръёслы но адямиослы сӥзьыса, Ярын сизьым монумент пуктэмын.

Азьланяз Ильминский улэ но ужа Дамаск, Константинополь, Каир гордъёсын, дышетэ араб, перс, турча кылъёсты. 19-тӥ даурлэн кыкетӥ ӝыныяз Ильминский Волга но Урал котырын улӥсь калыкъёслы - удмуртъёслы, бигеръёслы, поръёслы дышетон учреждениос усьтыны юрттӥз . Со сяна, саклык висъяз калыкъёслэн анай кылынызы инмарлы оскон книгаос, пособиос поттыны.

Коми Республикалэн кун гимнэз — Коми Республикалэн кун символэз (флаген но гербен ӵош). Юнматэмын Коми Республикалэн катэныз 4-тӥ пӧсьтолэзе 2006-тӥ арын.
РФК Тереклэн валтись тренеръёсыз: Хайдар Алханов (1992-ти арысен-2000-ти арозь), Шахин Диниев (2001 но 2009-ти арын), Рамзан Дзайтиев (2001-ти арын), Лев Платонов (куартолэзь 2002-ти арын), Александр Корешков (2002-ти арын), Ваит Талгаев (2003-ти арысен-2005-ти арозь, 2006-ти арысен-2007-ти арозь), Александр Тарханов (2005-ти арысен -куартолэзь 2006-ти арозь), Виталий Шевченко (2006-ти арын), Леонид Назаренко (куартолэзь 2008-ти арын), Вячеслав Грозный (2008-ти арысен-2009-ти арозь),Анатолий Байдачный (2010-ти арын), Рууд Гуллит (2011-ти арысен-куартолэзь 2011-ти арозь), Иса Байтиев (2011-ти инвожонэн), Станислав Черчесов (27 куарусёнэн 2011-ти арысен-26-ти куартолэзь 2013-ти арозь), Юрий Красножан (27-ти куартолэзен 2013-ти арысен-27-ти коньывуонэн 2013-ти арозь) вал. Али Рашид Рахимов РФК Тереклэн валтись тренерэз 7-ти шуркынмонэн 2013-ти арысен.

Куддыръя таос борды ватсало на Магриб кунъёсты: Алжир, Ливия, Марокко но Тунис, озьы ик Судан, малы ке шуоно, Африкаысь со кунъёс история но культура ласянь туж юн герӟаськемын вылӥ верам Азия кунъёсын. Мавритания но Сомали озьы ик герӟаськемын Матысь шунды ӝужан пал кунъёсын, сокем ик юн ӧвӧл ке но ини. Афганистан но Пакистан сярысь ке верано, соос Шор Азилы трослы матынгес, Матысь шунды пуксён паллы сярысь. Турция но Кипр ассэ Европае пырто.

22-тӥ мартэ 1918-тӥ арын Татаро-Башкирской Автономной Республика кылдытэмын вал. Граждан ож дыръя Башкортостан ас понназ луэмез сэрен, нимаз Татарстан автономия кылдытэмын 1920-тӥ арын. 30 декабре 1922-тӥ арын СССР-ысь Татарской Автономной Республика нимез юнмато.

Улӥсез — 101,4 сюрс адями (2010): ӟучъёс — 81,8%, бигеръёс — 8,9%, удмуртъёс — 3,8%, укаинецъёс — 0,9%, мукет выжыысь калыкъёс — 4,6%. 2017-тӥ арын лэсьтэм дунъянъя Сарапулын 98 сюрс пала адями улэ вал.

Киргиз ССР (кир. Кыргыз Советтик Социалистик Республикасы) - СССРысь республика. Шоркарез Фрунзе луэ. Бускельёсыз луо Казах ССР, Узбек ССР, Таджик ССР но Китай.

Совето вакытэ эксэй кышно Екатерина II дыръя кылдытэм герблэн тусыз воштӥськиз. Вылӥыз — Вятка карлэн гербеныз щит — усиз. Но та герб инъет выллем луиз туала кунпуслы. Кылдэмын со азвесь но лызалэс-чагыр буёлъёслэсь. Нырысетӥез возьматэ инбамез, нош кыкетӥез — Кам шурез.

Пичи Пурга черкогуртын вань урамъёс шобыртэмын асфальтэн, котькуд юртэ вуэ чагыр эстӥськон (газ). Берло аръёсы черкогуртын зол азинскиз лэсьтӥськон удыс. Пичи Пургаын кылдӥзы ини уно выль урамъёс: черкогурт тани-тани огазеяськоз Можга нуись тракт вылын сылӥсь Миндэр гуртэн.

Па́ул де Ле́у (нидерланд сямен Paul de Leeuw) - Нидерландысь комик, юморист, кырӟась но актёр. Вордскемын 1962 аре 26 мартэ Эйселмондеын (та - Роттердам карлэн люкетэз, соин ӵемысь гожъяло, со Роттердамын вордскемын, пе).

Пусъёно: сельсоветъёслэн лыдзы арысь аре вошъяськылӥз. Кылсярысь, 1939-тӥ арын вал 14, 1955-тӥ арын — 10, 1957-тӥын — 12, нош 1971-тӥ арын — 9. 1995-тӥ арысен Алнаш ёросэ пыро 11 сельсоветъёс:

Тулыс академия - Германиысь Роберт Бош нимо фондлэн одӥгез бадӟым проектэз, со радъяське котькуд тулыс пӧртэм каръёсын. Луэ на «Сӥзьыл академия».
Нырысетӥ дунневыл ож кутскем бере мукет нуналаз, 1939-тӥ арын 2-тӥ сентябре, немецъёс нырысетӥзэ пуштытъязы Брест крепостез: самолётъёс куштӥзы 10 бомба, йӧттӥзы Тӧдьы дворецез. Со вакытэ казармаосын интыяськизы пехотая полкъёслэн 35-тӥ но 82-тӥ батальонъёссы, озьы ик армие басьтэм солдатъёс, кудъёссэс мукет частьёсы келяны дасяло вал но мукетъёсыз.

Валтӥсь ужпумъёсыз — кунъёслэн ог-огенызы дышетон, тодос но лулчеберет удысъёсын ӵош ужаменызы валче быдэс дуннеын тупаса улонэз юнматон но кышкытлыкез палэнтон; выжы, кышномурт яке пиосмурт луэм, кыл но оскон шоры учкытэк, вань калыкъёслэсь катрадлыксэс гажан но утён - со сярысь гожтэмын Огазеям Нациослэн Огазеяськонзылэн Уставаз.

Чалмазылэсь* (диал.:дьыркышетлэсь) пумъёссэ пужыятыса куэм яке пужъятэм дэралэсь лэсьто вылэм; йыркерттэтсы яке уко шортэн пужыятэмын, яке уко тасмаен чебермамын, яке векчи азвесь коньдонэн бырттылэмын.

Удмурт Элькунлэн президетэзлэн указэзъя (№ 97 24.05.12 ) тямыс песянайёслы (Граня Байсарова, Алевтина Бегишева, Зоя Дородова, Галина Конева, Наталья Пугачёва, Валентина Пятченко, Ольга Ту́ктарева и Екатерина Шкляева) "Удмурт Элькунысь калык артист" даноним сётэмын. Коллективлэн продюсерзы —Ксения Рубцова.

19-тӥ даурлэн пумозяз Святогорьеын шуг-секыт югдур вал улон коркаос ӧвӧлэн. Уго черкогуртын вал черк ужасьёслэн гинэ юртъёссы. 1883-тӥ арын храм бордын усьтӥськиз школа, татчы дышетӥсе келязы Василий Иванович Ливановез. Нош та арын ик августэ настоятеле юнматӥзы Иван Алексеевич Васнецовез. Бӧрысь тодосчиос пусйизы, со тодмо Васнецов суредасьёслэн выжыысьтызы потэ шуыса. Соин Красногорьеысь черкын борддоръёсын вань солэн суредъёсыз.

Pinus rzedowskii (лат. Pinus rzedowskii, ӟуч Сосна Жедовского ) – Pinaceae семьяысь Мексикаын будӥсь пужым. Ӝуждалаез ог 20–25 м, модослэн диаметрез 30–60 м.

Утчаны одно ик кулэ ӧвӧл юри басьтыны умой пои, капчиен луэ лэсьтыны аслыд. Самой капчиез — тэннисной тупъёслэсь. Басьтӥськом 2 туп, но лэсьтӥськом котькудаз кык пась, пумит луись ог огзылы. Пасьёс капчи лэсьтыны пежъянэн, но соос луозы пичиесь, соин соосты бадӟыматоно луоз. Бадӟыматыкуды умой учке тупты медаз зол кесиськы шуыса. Басьтӥськом гозы, но конгро венен со гозыез поттӥськом со пасьёс пыртӥ. Пӧрмэ туп гозыен. Одӥг пумаз лэсьтӥськом гэрӟет, гозы медаз поты шуыса. Пои вуизы, кыле на кия тупатыны кузьдалазэ но лэсьтыны чиньыослы пасьёс-кутонъёс.

Солэн йылыз Уни ёросын Гожни гурт дорын интыяськемын. Шур бызе Уни ёрослэн, Фалёнки ёрослэн, Богородск ёрослэн но Зуевка ёрослэн музъемъёстӥзы. Усе Чупчи шуре. Кузьдалаез — 141 иськем.

Айво Иви XX даурлэн кызетӥ аръёсы гожъяз усто серемес веросъёс но юморескаос, кылбуръёс но гожъяз. 1927-тӥ аре солэн кык книгаез потэ: «Серем пырыёс» но «Шулдыр даур». Кузебай Гердэн ӵош дышетскиз Мускоын, Высшей литературно-художественной институтын (кӧня ке дыр ӵоже дышетскем бераз дышетемэсь дугдоно луиз но вордскем шаераз бертӥз). Куамынэтӥ аръёсы политикаен герӟаськем мугъёсын гожъямысь но дугдоно луиз.

Н. И. Ильминский улонысь кошкем бере солэн дышетон амалъёсыз - "христиан оскон пыр тодон-валан люкан" - пачказы критика улэ. 1911-тӥ-1913-тӥ аръёсы соосты дышетон системаысь куштӥзы. Туннэ тросэз тодосчиос Ильминскийлэсь амалъёссэ дунъяло.
Борис Григорьевич Ложкин вoрдскиз 1910-тӥ арын Кез ёросысь Стеньгуртын. 1927-тӥ арын Москваысь вылӥ инженернo-стрoительнoй училищее дышетскыны пыриз. Сoе йылпумъямез бере oтчы ик ужаны кылиз. Борис Григорьевич Кремль вылын пиштӥсь горд кизилиосты лэсьтонэ пыриськиз. Лoжкинъёслэн корка интыязы oже бырем сoлдатъёслы памятник пуктэмын.

Нырысьсэ ӝыны арлы админисраторъёс луизы Петрянь Андю, Андрей Суриков но Джек Рютер. 16-тӥ куартолэзе 2015-тӥ арын Эрзя Википедиын статьяослэн лыдыз 2000 тросгес луиз.

Та́ллин, Та́ллинн (эстон кылын Tallinn) — Эстонилэн шоркарез, Харью маакондлэн (Харьюмаа утемлэн) центрез. Шаерлэн политической, культурной, промышленной, вузкаронъя но транспортъя центрез. Улӥсьёсыз — 404 542 адями. Туала Таллинлэн 8 ёросъёсыз вань (Хааберсти, Кесклинн, Кристийне, Ласнамяэ, Мустамяэ, Нымме, Пирита но Уйшор Таллин). Таллин — туж чебер вaшкaлa кар. Историын со озьы ик тодмо Ревель (немец сямен: Reval) ним улын.

1944-тӥ-1945-тӥ аръёсы собор, оглом быдэс кар сямен ик, зол куашкатэмын вал. 1960-тӥ арысен 1974-тӥ арозь солэсь алтарьзэ тупатӥзы. 1974-тӥ арын 1-тӥ мае выльдэм алтарез выльысь вӧсязы.

Кылдытэмын 7-тӥ толсуре 1956-тӥ арын. Солэн бускельёсыз — Вахитов но Советской ёросъёс. Администраци йырыз — Лобов Андрей Николаевич. Улӥсьёслэн лыдзы — 248 762 адями (2016).

Лымшор удмурт нылкышноослэн туж тунсыкоесь луо йырси, чырты, гадь но суй чеберманъёссы, тужгес но паймыто пельугыоссы, поскесъёссы, зундэсъёссы*, йырси быртэтъёссы. Валтӥсь инты татын басьто вылэм «…азвесь коньдон – ӟуч коньдон (эксэй монетаос но векчи азвесь) но кунгожсьӧр арбериос (бирдыос-инӟыос*, корт пачкес котыретъёс, ошетъёс, шильыриос). Дуно азвесь коньдонъёслэсь тупатъям чеберманъёссэс узыр семьяосын туж кема утьыса возьылӥзы – анаез нылызлы, соиз аслаз нылызлы, таиз нош аслазэзлы кузьмаса кельтылӥзы. Начаргес улӥсьёсыз азвесь коньдон интые чеберманъёс лэсьтыны уже куто вылэм узвесьлэсь но туйлэсь тупатэм котыретъёсты» (Белицер В.Н., 71-тӥ бам).

Juniperus rigida (лат. Juniperus rigida ) – Cupressaceae семьяысь Китайын, Кореяын, Япониын но Россиын (Приморской шаерын) будӥсь сусыпу. Ӝуждалаез ог 6-10 м, модослэн диаметрез 50 см.

Как воспитать здорового ребенка. Ижевск, 1952; Острые заразные болезни у детей и борьба с ними. Ижевск, 1955; Сборник работ по физическому развитию. Ижевск, 1957; Моя судьба — дети. Ижевск, 1985.

Шунды пуксён пал сусыпу (лат. Juniperus occidentalis ) – Cupressaceae семьяысь Америкалэн Огазеяськем Штатъёсаз будӥсь сусыпу. Ӝуждалаез ог 26—30 м.

Вордӥськиз 1857-тӥ арын Вятской губерниысь Уржумской уездысь Карлыган гуртын (али — Марий Эл республикаысь Мари-Турек ёросын). Дышетскиз Старо-Ципьинской грамотая школаын но миссионеръёслы чаклам бигер школаын. Н. Ильминский, Н. Бобровников кивалтэм улсын тыршиз визь песьтэрзэ нуналысь нуналэ узырмытыны. Выриз кылысь кылэ берыктон ужен.

Районын улэ 13 сюрс 9 адями. Улӥсьёслэн лыдзыя со шаерысьтымы ёросъёс пӧлын 20-тӥ интыын мынэ. Татын уло 72,6 процент ӟучъёс, 16,9 процент поръёс, 5 процент удмуртъёс но 3,7 процент бигеръёс. Пусйыны кулэ: шаерамы пор калык огазегес интыяськемын куинь ёросъёсын. Ӵапак Каракулино ёросысь Ныргында но Быргында гуртъёсын уло-выло трос поръёс.
Асфальт сюресъёсын кар герӟаськемын Удмуртилэн шоркареныз (Р322 трассаен), Камбаркаен но Нефтекамскен. 2016-тӥ арын ужаны кутскиз Кам вамен кема витем выж. Со капчиятӥз автомобилистъёслы Камбарка ёросэ но Башкирие сюрессэс.

Солэн йылыз интыяськемын Якшур-Бӧдья ёросын Прыч гурт дорын. Шур бызе Якшур-Бӧдья ёрослэн но Эгра ёрослэн музъемъёстӥзы. Усе Лозае. Кузьдалаез — 25 иськем.

Василий Михайлович Ванюшев — удмурт кылбурчи, литератураез эскерись, публицист. Филология наукаосъя доктор, профессор. Удмуртиысь калык писатель, культура удысысь дано ужась, Россиысь Писательёслэн союззылэн членэз, Педагогикая калыккуспо академилэн членэз. Вордӥськиз 10-тӥ феврале 1936-тӥ арын Удмурт АССР-ысь Кизнер ёросысь Улӥ Кусо-Какся гуртын.

Галина Алексеевна дышетскиз Кемерово улосысь мугорез кыдатон лулчеберетъя Прокопьевской техникумын. Сое йылпумъяса, келямын вал Ижкарысь «Ижтяжбуммаш» заводэ. Отын со тыршиз тренер-дышетӥсь луыса.

«Чакара» — улосвылкуспо фольклор фестиваль, кудӥз арлы одӥг пол ортче удмурт филармонилэн юртаз. Фестивальлэн валтӥсь пуштросэз но ужпумез — вашкала кырӟанъёсты, ваче ки кутскыса берганъёсты, эктонъёсты, сям-йылолъёсты утён но азинтон. Фестивале пыриськыны быгато Удмуртилэн ёросъёсысьтыз, Башкортостанысь, Татариысь, Марий Элысь, Свердловск но Киров областьёсысь, Перм шаерысь пӧртэм коллективъёс.

Эстон Википедия (эст. Eestikeelne Vikipeedia) — Википедилэн эстон кылын версиез. Эстон Википедия кутскиз ужаны 24-тӥ пӧсьтолэзе 2002-тӥ аре. 20-тӥ ожтолэзьлы 2015-тӥ арлы отын вал 131 967 статья.

Human Development Index (HDI, эйч-ди-ай; Джоунзлэн транскрипцияз: [ʹhju:mən dɪʹveləpmənt ʹɪndeks]) – кунъёсын адями улонлэсь ӟечлыксэ возьматӥсь комплексной показатель. 1990 аре HDI-ез малпаз Пакистанысь экономист Махбуб уль-Хак, нош 1993 арысен сое уже кутыны кутскиз ООН-ысь Азинскон Программа аслаз арлы быдэ потоно докладъёсаз. HDI-ез лыдъяло, тани таӵе факторъёсты чакласа: куанеръёслэн лыдзы, гожтэт тодӥсьёслэн но школаосын, вузъёсын но мукет дышетскон интыосын дышетскем адямиослэн лыдзы, улонлэн кузь луэмез, йӧно улонлэн стандартэз (сое адямилы быдэ ВВП-лэн быдӟалаезъя дунъяло), но мукет.

Дӥськутэз кылдыто дэрем, азькышет (диал.: айшет), муресазь (диал. кыкрак*), туйлэсь тупатэм ӝужыт нылкышно изьыян (диал.: айшон), йыр шобыртон (диал.: чалма), кымесэ керттон (диал.:йыркерттэт), сюлык, пустоллэсь яке пильыслэсь вурем гужем нуллон выль дӥськут (диал.: дӥсь), саестэм дукес (диал.:саестэм*), зыбын, дукес но шуба (диал.: пась).

Пари́ж (француз сямен Paris, лыдӟы: Пари́) — Францилэн шоркарез, шаерлэн экономикая, политикая, ужбергатонъя но культурая центр. Интыяськемын Францилэн уйшор люкетаз, шор палазгес, Сена шурлэн ярдуръёсаз. Улӥсьёсыз 2 144 700 адями (2005), нош Парижен одӥг агломерацие пырись улон интыосты ке лыдъяно, та лыдпус 12 миллионозь будоз. Кар музъемлэн быдӟалаез — ог 105 квадрат километр.

Хасан Эрен (турок нимыз Hasan Eren; 15-тӥ марте 1916, Видин, Болгария — 26-тӥ майе 2007, Анкара, Турция) — Турок кылчи но тюрколог, профессор, академик.
Степанида Степановна Иванова (вордӥськиз 1927-тӥ арын 29-тӥ гудырикошконэ) Кизнер ёросысь Шор Тыжма (Средняя Тыжма) гуртын. Нылмуртлэн егит дырыз ортчиз секыт война аръёсы. Соин сэрен солы сизьым классэз гинэ йылпумъяно луиз. Озьыен, дышетскемез укыр трос ӧй вал, но узыр вал улонэз.

XIX даурлэн пумаз - XX даурлэн кутсконаз юртын кӧня ке висъетъёс лэсьтэмын вал, котыраз мукет юртъеръёс пуктӥзы, но бергес соос сэрттэмын вал. XX даурын со юрт улон коркалы пӧрмытэмын вал, но одӥг вошъяськисьтэм кузёез солэн ӧй вал. 1994-тӥ арын Тартуысь кивалтӥсьёс малпазы отын шудонлэсь музейзэ усьтыны. Музей усьтӥськиз 1994-тӥ арын куартолэзе. 2002 -тӥ-2003-тӥ аръёсы юрт быдэсак тупатэмын вал. 2004-тӥ арысен музей интыяське карлэн вашкала люкетаз Лутсу урамын, музейлэн комплексаз пыро XVIII-XIX дауръёсысь 4 юртъёс. 2010-тӥ арысен - Театр юрт но.

1872-тӥ арын Ильминскиез юнмато Казаньысь инородческой духовной семинарилы кивалтӥсе. Татын со тодон-валан сётыны кутске ӧжыт лыдъем выжыысь калыкъёслы.

Ти́са (укр. Тиса, венг. Tisza, словак Tisa, нем. Theiß) — лымшор – шунды ӝужан пал Европаысь шур. Тиса паллян палась Дунае усе, отчы усись шуръёс пӧлын тужгес кузез луэ. Тисалэн потон интыез — Закарпатье улослэн шунды ӝужан палаз Сьӧд Тиса но Тӧдьы Тиса шуръёслэн огинэ луон интыязы).

Огырчи (биг. Әгерҗе, ӟуч Агрыз) — Татарстанысь кар, Огырчи ёрослэн административной центрез. Интыяськемын Татарстан Республикалэн уйпал-ӵукпал кунгож бордаз, Кузонлэсь 304 иськемлы палэнын но Ижлэсь — 36 иськемлы. Огырчилэн бускелез — Удмуртиысь Пичи Пурга ёрос.

Пои — жонглировать каронлэн одӥгез тӥрлыкез, гозыен тупъёс, кудъёсыз кутӥсько киосы но олокызьы но бергатӥсько. Потэмын поинг маори, Выль Зеландия, калыклэн устолыкисьтыз, кытын пои луэ капа хака (маори Kapa Haka) калыклэн йӧскалык устолыкисьтызы одӥгэз элементэз («пои» маори кылын луэ «шар»). Маори калык али дырозь уте пои бергатон традицизэ. Сыӵе бергатонъёс ӵемысь одно ик луо кун церемониосын, праздникъёсын но общественной выступлениосын.

Пуштросэз но вылтус ласянь шудон герӟаськемын адямимерлэн социальной строеныз, лулчеберетлэн азинскеменыз. Озьы ик шудон туж юрртэ анай-атай но пинал вискын герӟет возьыны, ма асьме нуналъёссы туж вӧлскем ужпум луэ.

Маты́сь Шунды́ ӝужа́н пал шуыса географиын но политикаын нимало туж бадӟым улосэз: Шор зарезьлэн лымшор но шунды ӝужан пал люкетъёсысеныз Перс сюмозь. Матысь Шунды ӝужан палъёслэн бадӟымез люкетсы кылле Азиын, оглюкетсы гинэ Африкаын.

Сюмси ёрос интыяськемын Кильмезь интылэн улыг интыяз. Мулэн ӟечлыкез туж улӥын - сыръясь интыос, потыны луонтэм нюлэсъёс. Ӵем интыын вӧлскемын луо. Кильмезь шурен артэ кыстӥсько 10 метр выллане ӝутскись луо гурезьёс. Сюмси ёрос пыр ортчо таӵе шуръёс - Инга, Какмож, Пужма, Валой, Лемка, Визирма, Кырчма, Гуринка но самой бадӟымез - Кильмезь шур.

Картэныз ӵош, Анатолий Васильевич Мамонтовен, вань улонзэс герӟазы «Италмас» ансамблен. Кык пизы вордӥськиз. Бадӟымез, Виктор, Мускоысь университетэз йылпумъяса, Мускоын ик ужа. Пичиез, Константин, йылпумъяз Ижысь университетэз, улэ но ужа Ижын.
Ликсом финн кылын гожъяське. Солэн книгаосыз трос пӧртэм кылъёсы берыктэмын. «Yhden yön pysäkki» (ӟуч «Остановка на одну ночь», 1985) романысьтыз люкетъёсыз удмурт кылэ Светлана Едыгароваен берыктэмын но «Инвожо» журналын печатламын.

Интыяське ёрослэн лымшор палаз, Можга карлэсь 12 километрлы палэнын но Можга черкогуртлэсь — 4,5 километрлы. Гурт пыртӥ пичи Сибы шур бызе. Гуртлэсь кык километрын Р320 федерал автомобиль сюрес ортче, кудӥз Сибыез ёрос центрен но Удмуртилэн шоркареныз герӟа.

Пенза улос – Россия Федерациысь субъект. Пыре Приволжской федеральной округе. Административной центрезез Пенза луэ. Бускельёсыз луо Мордовия, Ульяновск, Саратов, Тамбов но Рязань улосъёс.

Ро́за Ли́ксом (финн Rosa Liksom, зэмос нимыз — Анни Юляваара, финн Anni Ylävaara) — финн гожъяськись, берыктӥсь, суредась. Вордскиз 7-тӥ толшоре 1958-тӥ арын Финляндиысь Юлиторнио карын.

Ныл дэрем вурон манерзыя кышномурт дэремлэсь трослы пӧртэм. Со кильымамтэ, куско, кустӥз шымыръямын. Тодӥсьёслэн верамзыя, нылъёс йыразы котырес но кузялэс такъя нуллӥллям, но XX даурлэн кутсконаз та такъяосыз уд адӟы ни вылэм.

Кикы (латин нимыз Cuculus canorus), бадӟым тылобурдо. Улэ нюлэскын. Солэсь куаразэ котькин тодма. Одӥг час куспын быгатэ быдтыны ог 100 гононумыръёсты.

Ёросын туж данъясько но сӥлы каро Быдӟым Отечественной ожын Совето Союзлэн Героез ним басьтэм муртъёсты: Александр Андреевич Девятьяровез, Павел Николаевич Кирьяновез, Николай Аркадьевич Коровинэз, Алексей Павлович Котельниковез, Иван Васильевич Масловез но Вадим Александрович Сивковез.

Ярын ӟеч ужа нюлэс дасян удыс. Отын потто пу, солэсь пӧртэм арбериос дасяло. Ӟеч ужало асфальт вӧлдонъя но етӥн сэстонъя, гурт техникаез тупатонъя, дӥсь вуронъя но кирпич шукконъя огазеяськонъёс. Ярын потто сӥльлэсь, йӧллэсь сиёнъёс, нянь пыжо.

Абашев Азат Закирович (в. 1.I.1957, Удмурт автономной советской социалистической республикаысь Юкаменск ёросысь Юкаменск черкогуртын), мугоркультурая дышетӥсь, калыкез югдытон удысысь отличник (1994), Россия Федерациысь калыкез дышетон удысысь сӥё-дано ужась (1998).

Интыяське Гродно улослэн шорсюлмаз. Лида дорысен Польшаен кунгожозь — 120 иськем, Литваен — 35 иськем, Гродно дорозь — 110 иськем, Вильнюсозь — 100 иськем, Минскозь — 164 иськем. 2013-тӥ арын 1-тӥ толшоре Лидаын улӥсьёслэн лыдзы 99 976 вылэм.

Мари́на Ива́новна Цвета́ева (вордскиз 1892-тӥ арын 26-тӥ куарусён (8-тӥ коньывуонэ) Мускоын — кулӥз 1941-тӥ арын 31-тӥ гудырикошконэ Елабугаын) — ӟуч поэт, прозаик, берыктӥсь, XX-тӥ даурысь одӥгез тодмоез кылбурчи.

Вордскемын 599 аре (хиджри календарья 13 раджабе, хиджралэсь азьло 24-тӥ аре) Меккаын, виемын 661 аре Куфаын (хиджри календарья 21 рамаданэ 40-тӥ аре).

Вилямови́це (пол. Wilamowice [vilamɔ'viʦɛ], нем. Wilmesau, вымысӧэрысь кылын Wymysoü) — Польшаысь кар, Силезия воеводствое пыре. Та карлэн улӥсьёсыз вымысӧэрысь кылын верало.

Гуртлэн нимызлэн кылдэмез пумысен вань таӵе веран: "Одӥг пол гуртэ кӧлыны пыриллям тодмотэм адямиос,та гуртын улӥсь калык доразы кӧлыны кельтэм та куноосты. Ӵуказеяз табере юало соослэсь кыӵе кӧлэмзэс, нош соос шуиллям: "Быдэс уйбыт милемыз пыӵъёс куртчылӥзы". Та учыр бере, гуртлы сыӵе ним понӥллям.
Дэри (напра) — вулэсь небыт луэм, бордад лякиськись музъем, сюй но та выллем тырметъёс. Со сяна, дэри шуыса нимало мукет тырметъёсты но, соослэн чылкыт, умой луымтэзэс возьматыса. Вань на эмъян дэри (ӟуч сямен «лечебные грязи»).

Кунъёслэн пӧртэм типъёссы вань — рабовладельческой, феодальной, капиталистической, социалистической; кивалтон амалъя — монархия (абсолютной но конституционной), республика (парламент но президент), совето республика; территориослы люкиськонъя — унитарной кун но федеративной кун. Али (южтолэзе 2015 аре) дуннеын 194 кун. Ватикан сяна ваньзы пыро Огазеяськем Нациослэн Организацизылэн кун-ёзчиосыз пӧлы.

Нина Вениаминовна Данилова – вордскемын Бадӟым Зетым гуртын 1956-тӥ арын. Пичи дыръяз Шуралуд гуртысь школае толалтэ куасэн ветлылӥз. Оло, соку ик Нина Вениаминовна та спортэз яратӥз. Туннэ нуналлы со быдэс Россиялы тодмо спортсмен. Пӧртэм ӵошатсконъёсын Нина Вениаминовна куасэн котькинлэсь ӝог бызьылыны быгатэмзэ возьматӥз. Али со Дэбесысь спортъя нылпи школаын тренер луыса ужа. Улэ Нина Вениаминовна Зар.-Медла гуртын.

Бадӟым сяськаё магнолия (лат. Magnolia grandiflora ) – Magnoliaceae семьяысь лымшор — шунды ӝужан пал Америкалэн Огазеяськем Штатъёсаз будӥсь магнолия. Ӝуждалаез ог 27.5 м, модослэн диаметрез 120—135 см

Тубылов, Валентин Кузьмич — Удмурт Элькунлэн кусыпудыслэн ужасез, нырысетӥ Удмурт Элькунлэн Кун Кенеш Тӧроез (1990-тӥ — 1995-тӥ арозь), быръемемын альтернативной инъетын. Вордскиз 13-тӥ шуркынмонэ 1935-тӥ арын Пичи Кибья Можга ёросысь УАССР. Со Выли Кенешен депутатэз (10-12 ӧтчамъёсын) но Удмурт Элькунлэн Кун Кенешез (1995—1999; 1999—2003 аръёсы) вал. Со КПСС-лэн ёзчиез 1964-тӥ—1991-тӥ арозь вал.

1970-тӥ арын Татарстанын 100 миллион тонн мувӧй кыскемын выл. СССР-лэн историяз нырысьсэ одӥг улос сомында «сьӧд зарни» поттыны быгатэм. Нош бӧрысь 1971-тӥ арын ини республикаын 1 миллиард мувӧй кыскизы, 1981-тӥ арын – кыкетӥзэ.

Кун — классовой мерлыклэн валтӥсь политической ёзэсэз, нош мукетъёсыз вань на. Бадӟым мерлыкын кунэн ӵош пӧртэм партиос, союзъёс, религиозной огазеяськонъёс ужало. Соос кунэн ӵош мерлыклэсь политической организацизэ кылдыто. Классовой мерлыклэн мукет политической институтъёсызлэсь пӧртэмъяськыса кун мерлыкын вылӥ властез возе. Та аслыкез суверенность яке асэрик шуыса нимаське.

Pinus bungeana (лат. Pinus bungeana ) – Pinaceae семьяысь уйпал — шунды ӝужан пал но шор пал Китайын будӥсь пужым. Ӝуждалаез ог 15-25 м, модослэн диаметрез 116 см.

Лакэна (лат. Lacaena) – Орхидной будосъёс (Orchidaceae) семьяысь Шор Америкалэн (Мексика - Панама) сяськаё будос. Дуннеын тодмо ог 6 пӧртэм.

Тужгес тодмо М. Фасмерлэн этимологиез, со шурлэсь нимзэ вепс narvainenarvaine «порог» кылэн герӟа. Гласнойёслэсь чередованизэс лыдэ басьтоно ке, мукетыз но малпан (балтийской) шонер луыны быгатэ: гидронимической вӧлмем *Nar-/*Ner- («нырять») кылвыжы бордысь.
Йылпумъяз Можга педучилищеез, Москваысь кун университетысь журналистикая факультетэз, Общественной наукаосъя академилэсь аспирантуразэ. 1973-тӥ арысен ужа Удмурт историяя, кылъя но литературая институтын: нырысь директорлэн наукая воштӥсез вал, нош туннэ — наукая валтӥсь сотрудник. 1975-тӥ арын утиз кандидат диссертацизэ, 1997-тӥ арын — доктор диссертацизэ. 1998-тӥ-2003-тӥ аръёсы Ванюшев кивалтӥз Удмурт кун университетысь удмурт филология факультетысь удмурт литературая кафедраен.

Удмуртиын писательёслэн союззы кылдэмен валче, журнал 1935-тӥ арын "Молот" луиз. Таӵе нимын со потӥз кема аръёс ӵоже, нырысетӥ нимзэ берыктӥз 1990-тӥ арын. Быдӟым ож вакытэ журнал ӧз печатласькы, выльысь потыны кутскиз 1954-тӥ арын.

28 толсуре 2011 арын Россиялэн Президент быръёназ дэмласькиз. Мереткылъёсыз: «Жириновский, ато уродгес луоз» но «Жириновский. Умойгес луоз».

Wikimedia Commons яке Викисклад — суредъёсты, аудиофайлъёсты, видеофайлъёсты но мукет мультимедиа файлъёсты возись огъя интернет-сайт. Солэн файлъёсыз Викимедиа Фондлэн проектъёсызлэн бамъёсазы пыртӥсько. Таос файлъёсты эркын кӧчырыны, тупатыны но котькызьы, котькытын уже кутыны лэзиське.

Лыдъяське, Лида 1323-тӥ арын кылдытэмын вал шуыса. Но Теодор Нарбут историк гожъяз, Лида 1180-тӥ арын кылдӥз но соку Дайнов княжествое пыриз шуыса.

Улӥсьёсыз — 1 015 634 адями (1 южтолэзе 2015 аре). Шаерысь куинетӥ кар улӥсьёслэн лыдзыя. Йӧскалыкъёс (2001-тӥ арын): 61,7 % — украинъёс, 29 % — ӟучъёс, 1,3 % — болгаръёс, 1,2 % — еврейёс.

Йыркерттэт лэсьтӥське сюбег дэра кесэглэсь, азьдорин палыз пужыятэмын яке укоен кыскемын. Куддыръя дуръёссэ векчи азвесь коньдонэн но бирӟыосын чебермаллям. Пумъёсаз дэра яке басма кал вурӟиське. Йыркерттэт кылдытэмын вал, дыр, кымес вылзэс чеберманы, озьы ик пель дорысьтызы но кымес вылысьтызы йырсизэс ватыны.

Бисар (ӟуч Русские Бисарки) — Удмуртиысь Дэри ёросысь бырем ӟуч гурт, со интыын али городын улӥсьёслэн сад-бакчаоссы интыяськемын. Гуртлэн вӧзаз ик пуксемын вал Удмурт Бисар гурт. Та гуртъёс интыяськемын Ожмос но Дэри черкогуртъёс вискын. Та палан трос губи но узы-боры будэ.

Юрий Геннадьевич Каплан (укр. Юрiй Генадiйович Каплан, ворд. 2-тӥ коньывуонэ 1988 арын) — украинаысь кырӟась, кылбуръёс но гуръёс гожъясь, кудӥз интернет пыр ваньзылы тодмо луиз; али дырлы «Валентин Стрыкало» рок-группаын валтӥсь кырӟасез луэ. Солэн кырӟанъёсыз YouTube нимо видеосервисын тодмо луизы, куке со 2008 арлэн кутсконаз Дима Биланлы, Тиматилы, Вячеслав Малежиклы, Потаплы но Настялы Каменских, МакSимлы но Чай вдвоёмлы кырӟан-вазиськонъёсын видеороликъёс кылдытӥз.

Черкогурт палась нюлэсъёсын луэ адӟыны таӵе пӧйшуръёсыз: койык, лудкеч, ӟичы, бобр, кион, кырпарсь, коньы, гондыр. Чорыгъёс: карась, линь, налим, чипей, юш, биткон, карп. Нюжветлӥсьёс: уж, сьӧдйырокый, бака.

1929 — Ленинградын куараен кинолэн СССР-ысь нырысетӥез сеансэз ортчиз. Азьвыл дыръя советской кинотеатръёсын кылтэм кино гинэ возьматӥськылӥз.
Менсады́к Гари́пович Гари́пов – тодмо удмурт суредась но график. Россиысь сӥё-дано суредась, Удмуртиысь калык суредась. Вордскемын 1946 аре 16 тулыспалэ Башкириысь Татышлы ёросын, Бальзюга гуртын. Дышетскиз Бигиней черкогуртысь шор-ёзо школаын, собере – Удмуртиысь педагоги институтысь суредан-графика факультетын. 1976 аре Гарипов йылпумъяз Мускоысь полиграфи институтэз.

Татьяна Николаевна Барамзина — дышетӥсь. Война кутскем бере ас мылкыдызъя фронтэ кошке. Кышкатэк ожмаське. 1944-тӥ арын 5-тӥ пӧсьтолэзе 20 тушмонъёсты быдтэ. Сэзь ожмаськемез понна ефрейторлы Татьяна Барамзиналы кулэм бераз «Совето Союзлэн Героез» дано ним сётэмын.

Асьме арми сярысь кыл поттыку ялан син азе пуксё вал кирза сапегъёслэн суредзы, шӧдӥське бинялтонъёслэн зынзы. Табере югдур, оло, воштӥськоз: информационной агентствоослэн ивортэмзыя, сапег но бинялтон Россиысь ожгарчиослэн ялан нуллоно дӥсьёссылэсь али палэнтэмын. Соос кылёзы дано карауллэн формаяз гинэ; озьы ке но, соосты али кадь ик нуллоно луозы солдатъёс, хозяйствоя пӧртэм уж ужаку оло нош аспӧртэмлыко климатэн интыосын (кылсярысь, Крайней Уйшорын) службазэс ортчытыку.

Гариповлэн ужъёсыз пӧлысь уката ик тодмо луо удмурт мифологилы но удмуртъёслэн вашкала улонзылы сӥзем суредъёс. Надежда Кралиналэн «Мифы, легенды и сказания удмуртского народа» книгаезлы суредъёс лэсьтэмез понна Гарипов Удмуртилэсь кун премизэ басьтӥз (1986).

Нош XX даурлэн кутсконаз лымшор удмуртъёслэн дӥсяськоназы трос воштӥськонъёс кылдо: улонысь ышо айшон но сюлык, дэремлэн тусыз воштӥське – муресазь интые дэрем капказь* пуктыны кутско, иське, кыкракез но кулэ каремысь дугдо, дэремлэн шымыриез тросгес луэ, дэремзэс кокеткаен вурыны кутско.

Кыква (Кыква) гурт интыяськемын Якшур-Бӧдья ёрослэн огпал сэргаз (матын Шаркан но Эгра ёросъёслы). Гуртлы матын интыяськемын мувӧй поттонъя Киенгоп комплекс. Кыкваын 6 ульчаез, вань покчи классъёслы школа но нылпи сад. Гурт шорын ик интыяськемын 2 вузкаронни, СДК. Татысен Вотка шур ӧръяськыны кутске. Гуртлэн кылдэмез сярысь калык пӧлын таӵе легенда ветлэ. Огпол одӥг пиосмурт аслыз корка пуктыны инты утчаса ветлэ вал. Шедьтӥз туж чебер кыралэз, кытын одӥг шурысь, кыклы люкиськыса, пичи ошмесъёс пото вал. Тӥни самой со шуръёс вискы пиосмурт ас корказэ пуктӥз. Берло отысь быдэс гурт пӧрмыны кутскиз, нош нимазы сое - Кыква ("кык вай"). Али дыре гурт пичиёме, калык кулэсме.

Natsilik (инуит Nattilingmiutut [кыл]; англи кылын Natsilik subdialect, Natsilik proper). Нунавутлэн ᑕᓗᕐᔪᐊᑦ (Talurjuat/Spence Bay) но ᓇᐅᔭᑦ (Naujat/Repulse Bay) каръёсын. Калыкъёсыз: Arvertormiut, Netsilingmiut, Kuungmiut

Пряженников, Александр Павлович – Артёнки гуртысь лётчик. Быдӟым Отечественной войнаын ожмаськиз. Боевой заданизэ быдэстыкуз бырыны шедиз. Тушмонэн кышкатэк жугиськемез дунъямын Горд Знамя, Александр Невский, 1-тӥ степенё Отечественной война но Ленин орденъёсын.

Juniperus semiglobosa (лат. Juniperus semiglobosa ) – Cupressaceae семьяысь Шор Азияын будӥсь сусыпу. Ӝуждалаез ог 5-15 м, модослэн диаметрез 1.2 м.

Нырысетӥ пияла продукцизэс - тусьтыоссэс, ӟенеликъёссэс — поттӥзы 1842-тӥ арын. Но соослэн ӟечлыксы улӥын вал. Соин ик Чернов заводэз вузаз мукет узырилы - Лебедевлы.